О Т Ч Е Т

за състоянието на общинската собственост 

и резултатите от нейното управление

 за периода 01.01.2016 г. – 31.12.2016 г.

Господа общински съветници,

Съгласно чл.66а от ЗОС Кметът на общината съставя и предоставя на общинския съвет отчети за състоянието на общинската собственост и за резултатите от нейното управление по видове и категории обекти. Съгласно  чл.8 от НПУРОИ това става ежегодно.

Управлението на общинската собственост през 2016 г. се осъществи съгласно изискванията на нормативната уредба – ЗОС, ЗМСМА, ЗСПЗЗ, НПУРОИ, специалните закони в съответната област и промените в цитираните нормативни актове. Управлението е съгласно приетата с Решение № 4 / 05 февруари 2016 година  „Годишна програма за управлението и разпореждането с общинска собственост през  2016 г.” Съгласно точка 2 от цитираното решение в програмата са извършвани промени и актуализации от Общинския съвет по предложение на кмета на общината при проявен инвеститорски интерес към определени имоти. 
Дейността по управление на общинската собственост бе организирана в следните направления:

1.Актуване на имотите - общинска собственост и завеждането им в регистри. 

През 2016 г. са съставени 125 акта на имоти общинска собственост.

От тях 125 са новосъставени, като не са съставяни актове за поправка на вече съществуващ акт за общинска собственост.

Съставените актове за частна общинска собственост са 67.

Съставените актове за публична общинска собственост са 58.

През отчетния период /01.01.2016г. - 31.12.2016г./съставените актове за общинска собственост са 122 за земеделски земи и 3 за урегулирани поземлени имот. 

Съставените актове по землища са както следва:

· гр. Кочериново - 37
· с. Стоб - 6
· с. Фролош - 28
· с. Мурсалево - 10
· с. Крумово - 0
· с. Бураново - 9
· с. Драгодан - 1
· с. Бараково - 0
· с. Боровец - 2
· с. Пороминово - 25
· с. Цървище – 7
2. Отдаване под наем на имоти и части от имоти  - публична и частна общинска собственост. 

2.1. Спортни съоръжения

- Към стадиона в Заводско селище – гр. Кочериново през 2016 г. не е  проявяван инвеститорски интерес.Съоръжението не е отдавано под наем, като липсва интерес и за почасово ползване на обекта.

- “Спортен комплекс-стадион” в град Кочериново е отдаден под наем с Договор от 07.08.2012 г. През 2016 г. съоръжението се стопанисва от наемателя съгласно клаузите на договора. 

- Фактическата обстановка с останалите затревени терени, ползвани като стадиони в други населени места на територията на общината се запазва същата както през предходните години. Не е проявяван интерес за наем, концесия, ПЧП или друга форма на сътрудничество. След изготвянето на ОУП следва да се уреди статута на тези имоти и да стартират процедури за промяна предназначението на имотите в спортни съоръжения. С цел улесняване на процедурите е извършено обединение на имотите с № 074023, 074020, 074019, 074017 и 074018  по КВС в землището на с. Стоб, общ. Кочериново в един новообразуван имот с обща площ 19.806 дка. Съставен нов АОС.
2.2. Лекарски  и стоматологични кабинети

 За лекарските кабинети и манипулационни  в  град Кочериново в УПИ 544, парцел І , кв.11, етаж I и ІІ  са сключени договори за отдаване под наем за срок от десет години през 2012 г. През 2016 г. имотите се стопанисват съгласно сключените договори. През 2013 г. е сключен договор за  наем на зъболекарски кабинет и част от чакалня в УПИ 544, парцел І , кв.11, етаж ІІ – гр. Кочериново с обща площ от 25,70 кв.м. През 2016 г. имота се стопанисва съгласно сключения договор, като на 12.12.2016 г. е прекратен по желание на наемателя.През настоящата година е проведена нова процедура и предстои сключване договор с нов наемател съгласно предназначението на имота.
За лекарски кабинет в с. Мурсалево в парцел VІ-590 , кв.11,  с обща площ от 18.10 кв.м., договорът е прекратен още през 2012 г. През 2013 г. е стартирала процедура за отдаване под наем, но поради липса на кандидати и подадени документи за участие, тя е прекратена. През 2014, 2015 и 2016 г. интерес към имота не е проявен.
За лекарски кабинет  с чакалня в с. Стоб в парцел І-373,  през 2014 г. е сключен договор за наем за срок от 5 години  и към настоящия момент имотът се ползва по предназначение.
С решение № 23/01.03.2013 г., Общинският съвет е дал съгласие за отдаване под наем на 9 броя помещения и коридор, намиращи се в Здравен дом с. Стоб, УПИ І – 373, кв.2 по плана на с. Стоб за дентални услуги. Решението  е изпълнено и е сключен договор с наемателя за срок от десет години. През 2016 г. помещенията се ползват по предназначение.
2.3. Други помещения и имоти

- След подадена молба от страна на наемателя договорът за помещение /ползвано като магазин/ в с. Драгодан, УПИ ІV-79а, с площ от 57.10 кв.м е прекратен през 2013 г. и след тази дата помещението не е отдавано под наем.

- Помещение /ползвано като магазин/ в с. Бураново, парцел ІІ, кв.14, с площ от 86,30 кв.м.  и  помещение /ползвано като магазин/ в с. Боровец, парцел І, кв.11, с площ от 78,60 кв.м.  - през 2012 г. са сключени договори за отдаване под наем за срок от пет години. През 2016 г. имотите се ползват по предназначение съгласно договорите. 

- За помещение, ползвано като АТЦ в с. Мурсалево, парцел ІV-665, с площ от 30 кв.м. през 2012 е сключен договор за наем за срок от пет години.  През 2016 г.  имотът се ползва по предназначение съгласно договора. 

- За помещение /ползвано като кафе-бар/ в гр. Кочериново, УПИ І-1272, с площ от 50,30 кв.м. е сключен договор за наем от 19.02.2014 г. със срок пет години. Имотът се ползва по предназначение.
- За помещение /ползвано за услуги/ в гр. Кочериново, УПИ І-1272, през 2011 е сключен договор за наем за срок от пет години.  През 2016 г.  имотът се ползва по предназначение съгласно договора. Поради изтичане на договорения срок, с решение на Общинския е проведена процедура и е подписан нов договор за срок от пет години.
-  За помещение /ползвано като ателие за рисуване/ в гр. Кочериново, УПИ І-1272, с площ от 15 кв.м. през 2012 е сключен договор за наем за срок от пет години.  През 2016 г.  имотът се ползва по предназначение съгласно договора. 

- С договор от 14.12.2015 г. е отдадена обща площ от 4,17 кв.м. в гр. Кочериново /имот № 408/ за срок от пет години за поставяне на павилион. През 2016 г. площта се ползва по предназначение.

- В партера на община Кочериново през 2016 г. е отдаден под наем 1 кв.м. за поставяне на кафе-машина.  Площта е ползвана по предназначение.
По горецитираните договори вноските по наема се заплащат своевременно от наемателите. 

Открити площи по реда на Наредбата за реда и условията за поставяне на преместваеми обекти на територията на община Кочериново през 2016 г. са отдавани както следва:
- на ул. „ Св. Иван Рилски”, № 76 / пред аптека „Витал”/ 

- пред комплекс Мишел 

- на ул. „ Св. Иван Рилски”, № 64 пред магазин в имот № 563

- в централна част пред кафе аперитив „ Азалия”

- в централна част пред кафе аперитив „ 169”

- в централна част пред кафе аперитив „ Кристал”
- в централна част пред старата административна сграда на общината
2.4. Земеделски земи

През 2016 г. отдаването по наем на земеделски земи от ОПФ е съгласно нормативната уредба.Отдаването под наем се извършва чрез публичен търг след решение на Общинския съвет, а съгласно взето решение на Общинският съвет и ЗСПЗЗ  маломерните имоти за срок от 1 г. се отдават под наем от кмета на общината без търг. 

Отдаването на пасища, мери и ливади от ОПФ е само на регистрирани животновъди без търг съгласно последно определените в ЗСПЗЗ нормативни процедури.

За стопанската 2016-2017  са сключени 23 едногодишни договора общо за 151.728 дка. за маломерни имоти.

Сключените договори за отдаване под наем на земеделски земи с НТП па-сища, мери и ливади със срок на действие 6 стопански години по реда на чл. 37и от ЗСПЗЗ през 2016 г. са 11 бр. с обща площ 4491,10 дка в землищата на селата Стоб, Фролош, Цървище, Пороминово, Бураново, Крумово, Боровец.

По взето решение от ОбС на 28.12.2016, през 2017 г. е сключен и един договор за отдаване под наем на пасища и мери за една година чрез търг с обща площ 3880,267 дка.

Действащи договори за наем на пасища и мери от предходни години са 4 броя за обща площ 1988,598 дка.

Сключените договори за наем и аренда на имоти от общински поземлен фонд извън НТП пасища, мери и ливади през 2016 г.  са:

- 1 договор  за отдаване под аренда чрез публично оповестен конкурс  за срок от тридесет години общо на имоти с обща площ 166,409 дка., в землището на с. Цървище, община Кочериново с начин на трайно ползване – овощна градина.
- 1 договор  за отдаване под аренда чрез публично оповестен конкурс  за срок от петнадесет години общо за имоти с обща площ 126.845 дка., в землището на с. Мурсалево, община Кочериново с начин на трайно ползване – лозе

2.5 Помещения и имоти, предвидени за отдаване под наем в годишната програма, към които липсва проявен интерес:
През 2016 г. не са отдадени под наем поради липса на наемател следните помещения и имоти:

1. Помещение / за лекарски или стоматологичен кабинет/ с площ 15 кв.м. с 3 кв.м. чакалня, намиращо се в УПИ І-544, кв.11 по плана на Кочериново. 

2.  Помещение /лекарски кабинет и 1/3 част от чакалня/ в УПИ ІV-590,кв.56 по плана на с.Мурсалево, 18.10 кв.м.

3. Стадион гр. Кочериново - Заводско селище 

4. Стадион с. Стоб, след ТКЗС-страна Запад, до главна улица срещу осова точка 4 по кадастрален план на RODON

5.   Застроен УПИ ІІ-303, кв. 29 по плана на град Кочериново с  площ от 11 796  кв.м., ведно с построената в него масивна сграда на три етажа със ЗП=280 кв.м., АЧОС № 945 от 19.06.2009 г. - бивше общежитие 

6.  Застроен УПИ VІ-301, кв. 31 по плана на град Кочериново с  площ от 3950  кв.м., АЧОС № 954 от 21.01.2010 г., ведно с: Масивна сграда на два етажа, построена през 1982 год. /топлофикация към бивше селскостопанско училище/ с ЗП – 132 кв.м. и масивна сграда на три етажа с ЗП – 441кв.м., построена през 1969 год./ бивше селскостопанско училище/

7. Помещение /дрогерия/, намиращо се в УПИ ІІ 507,кв.1 /Посетителски информационен център/ по плана на с. Стоб.


8. Помещение /гараж/ в УПИ-ІV-590,кв.56,отреден за Здравен дом,с. Мурсалево, АПОС № 5/25.07.1997г. 

9. Помещение / за търговска или административна дейност / в УПИ І-1272, кв.10 по плана на гр. Кочериново, административна сграда на общината – бивш наемател ЕТ “Спътник”.

10. Обособено помещение / за търговска дейност/ с обща площ 57.10 кв.м. в УПИ IV-79a, кв. 10, по плана на с. Драгодан, бивш магазин.
3. Отдаване на помещения за безвъзмездно управление на юридически лица, които са на издръжка на държавния бюджет.

През 2016 г. отдаване на помещения за безвъзмездно управление на юридически лица, които са на издръжка на държавния бюджет, не е извършвано.

През 2011г. и съответно 2012 г. / с анекси към някой от тях през 2015 г. след решение на ОбС/ са отдадени за тази цел помещения в сградата на общинската администрация на Дирекция „Бюро по труда” – Дупница- филиал Кочериново, Областна дирекция „Земеделие” – Кюстендил и Агенцията за социално подпомагане. През 2016 г. помещенията се ползват по предназначение съгласно сключените договори. 
4. Разпореждане с имоти и вещи - общинска собственост по реда на Закона за общинската собственост
През 2016 г. са извършени следните разпоредителни сделки /продажба/ с имоти общинска собственост съгласно решения на общинския съвет и според изискванията на ЗОС.
· Имот УПИ, част от улица с площ 16.00 кв.м. /шестнадесет кв.м./, придаваем към УПИ VII - 1238 кв. 40, представляващ 16/522 ид. ч. от същия имот по плана на гр. Кочериново, общ. Кочериново.
· Имот УПИ, част от улица с площ 200.00 кв.м. /двеста кв.м./, придаваем към УПИ VI - 383,81 кв. 7, представляващ 200/478 ид. ч. от същия имот по плана на гр. Кочериново, общ. Кочериново.
Предвидени в годишната програма за 2016 г. имоти за продажба, към които няма проявен интерес са:

- Имот № 113, парцел ІІІ, кв.9, по плана на село Бураново, едноетажна масивна сграда /кино/ със ЗП=153 кв.м.

- Недвижим имот "Бивша сграда на АПК-гр.Кочериново" със ЗП=286 кв.м. – трети етаж (МС) и четвърти етаж (1/2МС), находящ се в УПИ І-1299, кв.7А по плана на гр.Кочериново;

- Придаваем имот общ. собственост, част от УПИ VI-383, кв.7, с.Пороминово

- УПИ II-83, кв.35 с площ 550.60 кв.м и едноетажна масивна сграда, с.Пороминово

- УПИ XII, кв.129, с. Бараково, 1150 кв.м. - ОПС
Взети решения и проведени търгове за учредяване право на строеж през 2016 г. няма.
През 2016 г. не е предоставена земя за оземляване чрез прехвърляне правото на собственост на безимотни и малоимотни граждани. 

     През 2016 г. и по внесени докладни записки от месец декември, 2016 г. / взети решения януари, 2017 г./  са предоставени земи на ОСЗ - Кочериново за възстановяване на собственици във връзка с §27, ал.2 от ПЗР към ЗИД на ЗСПЗЗ както следва:

-По писмо с Изх. № РД-05-210/12.02.2016г. от ОСЗ - гр. Кочериново по скица-проект с № 013041 с площ от 6.861 дка, образувана от имоти с № 000030 и с № 013039 в землището на гр. Кочериново.

-По писмо с изх. № РД-05-718/08.08.2016г. от ОСЗ - гр. Кочериново, на имот с площ от 8.164 дка по скица на имот с № 000463 по КВС в землището на с.Фролош, общ.Кочериново.

-По писмо с изх. № РД-05-718/08.08.2016г. от ОСЗ - гр. Кочериново, на имот с площ 1.878 дка по скица-проект на имот с № 099002, образувана от имот с № 000462 по КВС в землището на с. Фролош, общ.Кочериново.

-По писмо с Изх. № РД-05-719/08.08.2016г. от ОСЗ - гр. Кочериново на имот с площ от 0.738 дка по скица-проект с № 029031, образувана от имот с № 029022 по КВС в землището на с.Бураново, общ.Кочериново.

-По писмо с Изх. № РД-05-886/07.11.2016г. от ОСЗ - гр. Кочериново на имот с площ от 2.127 дка по скица-проект на имот с № 034014, образувана от имоти с № 011063 и № 034001 по КВС в землището на с.Стоб, общ.Кочериново.

-По писмо с Изх. № РД-05-885/07.11.2016г. от ОСЗ - гр. Кочериново на имот с площ от 7.648 дка по скица-проект на имот с № 008031, образувана от имоти с № 000205 и № 008031 по КВС в землището на с.Бураново, общ.Кочериново.

-По писмо с Изх. № РД-05-887/07.11.2016г. от ОСЗ - гр. Кочериново на имот с площ от 1.376 дка по скица-проект на имот с № 094007, образувана от имот с № 094004 по КВС в землището на гр.Кочериново, общ.Кочериново.

- По писмо с Изх. № РД-05-900/23.11.2016г. от ОСЗ - гр. Кочериново на имот с площ от 0.348 дка по скица-проект на имот с № 000831, образувана от имот от общински поземлен фонд с № 000545 по КВС в землището на с.Цървище, общ.Кочериново.

- По писмо с Изх. № РД-05-901/23.11.2016г. от ОСЗ - гр. Кочериново на имот с площ от 0.275 дка по скица-проект на имот с № 000830, образувана от имот от общински поземлен фонд с № 000545 по КВС в землището на с. Цървище, общ.Кочериново.

-По писмо с Изх. № РД-05-902/23.11.2016г. от ОСЗ - гр. Кочериново на, имот с площ от 3.271 дка по скица-проект на имот с № 000837, образувана от имот от общински поземлен фонд с № 000476 по КВС в землището на с.Цървище, общ.Кочериново.

-По писмо с Изх. № РД-05-903/23.11.2016г. от ОСЗ - гр. Кочериново на имот с площ от 1.064 дка по скица-проект на имот с № 000839, образувана от имот от общински поземлен фонд с № 000566 по КВС в землището на с.Цървище, общ.Кочериново.

-По писмо с Изх. № РД-05-904/23.11.2016г. от ОСЗ - гр. Кочериново на имот с площ от 0.633 дка по скица-проект на имот с № 026031, образувана от имот от общински поземлен фонд с № 026001 по КВС в землището на с.Цървище, общ.Кочериново.

-По писмо с Изх. № РД-05-905/23.11.2016г. от ОСЗ - гр. Кочериново на имот с площ от 0.946 дка по скица-проект на имот с № 000835, образувана от имоти от общински поземлен фонд с № 000546 и № 000545 по КВС в землището на с.Цървище, общ.Кочериново.

-По писмо с Изх. № РД-05-906/23.11.2016г. от ОСЗ - гр. Кочериново на имот с площ от 1.214 дка по скица-проект на имот с № 000834, образувана от имот от общински поземлен фонд с № 000546 по КВС в землището на с.Цървище, общ.Кочериново.

-По писмо с Изх. № РД-05-945/16.12.2016г. от ОСЗ - гр. Кочериново на имот с площ от 3.062 дка по скица-проект на имот с № 103039, образувана от имоти от общински поземлен фонд с № 103020, № 103023 и № 103024 по КВС в землището на с.Стоб, общ.Кочериново. 
Промените в нормативната уредба /ПЗР към Закона за изменение и допълнение на закона за опазване на земеделските земи /обн. ДВ, бр. 100 от 2015 г., § 14 (2) /, съгласно които „в срок от 5 години от влизането в сила на този закон земите по чл. 19, ал. 1 от Закона за собствеността и ползването на земеделските земи не могат да бъдат предмет на други разпоредителни сделки, извън посочените в ал. 1” се отразиха изключително негативно върху възможността общината да се разпорежда със своята собственост и да реализира местни приходи. През 2016 г. такива разпореждания не са реализирани срещу 26 броя разпореждания през 2015 г. /до влизане в сила на ограничението/. 

Като се има предвид, че по-голяма част от имотите на община Кочериново, представляващи земеделски земи, са придобити по реда на чл. 19, въведената промяна ще ограничи и в бъдеще възможността на общината да се разпорежда със собствеността си и да може да предлага подобни терени за инвестиционни намерения.        

5. По отношение на имотите, които общината има намерение да предложи за предоставяне на концесия или са предоставени за такава:

5.1.    За 2016 г. не са отдавани имоти на концесия. 

5.2. На територията на община Кочериново има отдаден концесионен участък от страна на държавата по поречието на р. Струма /държавна собст-веност/  за добив на инертни материали.
5.3. През 2017 г. изтича договорът за концесия на стадиона в с. Мурсалево, като фактическата обстановка там е променена още през предходните години поради преминаване на автомагистрала Струма през общинския имот, предмет на концесията.
6. Замяна на собственост 

През 2016 г. замяна на имоти общинска собственост не е извършвана.
7. Имоти, предоставени на търговски дружества и участие в сдружения
7.1. През 2016 г. не са предоставяни имоти за ползване от търговски дружества

7.2. През 2016 г. съгласно Решение № 28/02.05.2006 г. общината продължава да е съдружник в “Спортела”  ООД с 32 500 лева апортна вноска, срещу които има 325 дяла всеки по 100 лева или общо 32 500 лева представляващи  20% от капитала на дружеството. Апортната вноска е по АОС № 473 в размер на 155,487 дка. в землището на с. Пороминово. 
7.3. През 2016 г. общината продължава да е акционер в многопрофилна болница за активно лечение “Д-р Николай Василев” АД гр. Кюстендил. 
8. Вещи общинска собственост 

 Вещите общинска собственост се стопанисват съгласно предназначението им. През 2016 г. не е извършвано отдаване на вещи под наем или продажба на вещи. 
9.  Полагане на грижи и стопанисване на имотите общинска собственост.

При управлението на общинската собственост през 2016 г. са спазени основните принципи, заложени в нормативните документи, програми и стратегии.
Състоянието на имотите общинска собственост е добро, но са налице фактори на естествено износване и амортизация. Общината полага грижите на добър стопанин за тях съобразно наличните финансови ресурси. Наемателите стопанисват добре наетите помещения, но е налице значителна амортизация на покривни конструкции, тераси, козирки  и др. елементи на някой сгради с обществено значение – читалища, здравни домове и др. Чрез реализиране на проекти по различни оперативни програми и мерки са реконструирани сградите на читалищата в Кочериново и Пороминово, както и сградата на училището в Кочериново – действие, което ще запази и съхрани функционалността и състоянието на имотите още дълги години. Със собствени средства се поддържат в добро състояние функциониращите детски градини на територията на общината.
Публичната общинска собственост и през 2016 година продължава да се стопанисва съгласно финансовите възможности и с оглед общественополезния характер на този вид собственост.

· местните пътища, паркове, улици и площади се поддържат в много добро състояние. Пътищата се ремонтират навременно, полагат се грижи за  тротоарните и площадни пространства, извършва се озеленяване. Пътищата се снегопочистват и опесъчават през зимния сезон. 

· Функциониращите сгради с административно, здравно, образователно и културно предназначение се стопанисват съгласно основното им предназначение. 

· Спортните площадки в гр. Кочериново и с. Бараково се стопанисват съгласно предназначението им и се използват ефективно.

· Част от административната сграда на община Кочериново с решения на общинския съвет е предоставена за управление на други бюджетни организации или техни подразделения – Служба по земеделие, Бюро по труда, Агенция за социално подпомагане. Предоставените помещения през 2016 г. се стопанисват по предназначение и се поддържат в добър вид, като част от наемателите извършват и текущи ремонти. 

В недобро състояние са имоти, престанали да функционират по предназначение преди много години  - сгради на бивши училища, киносалони, администратвни сгради на АПК и др. Те изискват огромен ресурс за поддръжка, несъотносим с евентуалните приходи от тях или степента на амортизация не предполага възстановяване. Към тези имоти липсва инвеститорски интерес, а за част от тях през 2016 г. все още действаха значителни ограничения относно разпореждане. С промените в Закона за предучилищното и училищното образование, касаещи собствеността над закрити образователни институции /влизащи в сила от 01.01.2017 г./, режимът на разпореждане и управление се либерализира, но все още липсва яснота относно конкретното прилагане на разпоредбите. През 2016 г. бе издадена заповед за преустановяване ползването на сграда в с. Фролош поради опасност от срутване
През 2016 г. частната общинска собственост продължи да се стопанисва съобразно нуждите на общината и във връзка с необходимостта от местни приходи. Липсата на атрактивна собственост, която да бъде предложена на инвеститори и ограниченията за разпореждане със земеделски земи по чл. 19  намалиха обема на реализираните продажби почти до нулево ниво. Поради изискването за лицензирана оценка при покупката на имоти, в които е реализирано отстъпено право на строеж, и свързаното с това неизменно увеличаване на пазарната цена, се намали значително интереса и към тази собственост. 

През 2016 г. са направени съответните разходи, свързани със стопанисване, управление и разпореждане с имоти общинска собственост, охрана, задължителни застраховки. 
Охраната чрез технически средства на сгради общинска собственост, съоръжения, информационен център и общински детски градини /оборудване и месечни такси/ възлиза на 3228 лв. годишно, а за поддръжка и ремонт на инсталирано видеонаблюдение са направени разходи в размер на 100 лв. Разходите по ремонт и обзавеждане на детска педагогическа стая са в размер на 3906 лв.
Застраховка на сгради публична общинска собственост – 2 988 лв. 
Разходи за пазачи /портиери/ на имоти общинска собственост – 40 553 лв.
Изготвените пазарни оценки преди разпореждане с имоти или вещи съгласно ЗОС възлизат на 1080 лв. 
Разходите да задължителни публикации преди провеждане на публични търгове и публично оповестени конкурси са в размер на 600 лв.
10. Планирани и изпълнени собствени приходи по бюджета за 2016 г. са както следва:




                           Планирани                        Изпълнено

1. Собствени приходи през 2016 г. .-    743 041 лв.


561 173

     в т.ч.:


а/. от наеми …. ……………………...-      16 000 лв.


18 628 лв.

б/. от продажби………………………-    100 000 лв.


7 700 лв.
в/. от концесии ……………………....-       5 000  лв.


5 415 лв.
г/. други………………………….…...-    622 532  лв.


529 430 лв.
в т.ч.

- от имуществени данъци …………….   100 860 лв.


92 746 лв.
- от неданъчни приходи ……….  …….. 521 181 лв.


436 684 лв.
д/ от публично-частни партньорства …… 0 лв.




0 лв.
Кмет на община Кочериново………/П/………..
/ Иван Минков/

